Benito Mussolini

**Benito Amilcare Andrea Mussolini** (Italia: &#x5B;be.ˈniː.to a.ˈmil.ka.re an.ˈdreː.a mus.so.ˈliː.ni&#x5D;; 29 Juli 1883 – 28 April 1945) iyâ arèya politikus bân wartawan sè majhâghâ bân apimpin Partai Fasis Nasional. Salèrana ajabat mènangka Perdana Menteri Italia molaè Pawai ka Roma è taon 1922 sampè' èpa'ambu è taon 1943, bân aropa'aghi "Duce" Fasisme Itali molaè ghâbâyânna Fasci Pertarungan Italia (*Fasci Italiani di Combattimento*) è taon 1919 sampè' dhibi'na èpatè'è è taon 1945 moso para pemberontak Italia. Bâkto dhâddi diktator Italia bân pendiri fasisme, Mussolini bânnya' aberri' inspirasi bân adukung nyebbarra gerakan fasis internasional è masa antar perrang.

## Kehiḍupan awwâl
Mussolini lahèr tangghâl 29 Juli 1883 è Dovia è Predappio, kottha kènè è provinsi Forli ènRomagna. È paghi'na, è era fasis Predappio èsebbhut mènangka "kottha kènè' Duce", sementara Forli èsebbhut mènangka "kottha rajâ Duce". Rèng-orèng nyabbhâ ka ḍu kottha rowa ka'angghuy ngabâssâghi tempat lahèrra Mussolini. Ramana Benito, Alesdandro Mussolini,

Ayah Benito, Alessandro Mussolini, iyâ arèya pengrajin bessè bân penganut sosialisme; sementara èbhuna, Rosa (nyama buḍina Maltoni), iyâ arèya ghuru sakola'an Katolin ta'at. Alessandro anyamaè Benito ḍâri prèsiden Mèksiko liberal Benito Juárez, sementara nyama tengngana, Andrea bân Amilcare, èkala' ḍâri ḍuwâ'ân tokoh sosialis Italia, Andrea Costa bân Amilcare Cipriani. Mènangka ghântèna atas nyama sè èkaollè rèta sè èlakonè moso ramana, èbhuna èbâghi abaptis Benito bâkto jârèya ghi' bhâji'. Benito iyâ arèya ana' pertama ḍâri tello'an tarètan. Salèrana anḍi' ḍuwâ'ân alè', Arnaldo bân Edvige.

## Kapatèyanna
È tangghâl 25 April 1945, tentara Sekutu maso' ka daerah ḍâjâna Italia. Republik Salo ancora sakejjhâ' agghi'. Mussolini bân sèmpennanna, Clara Petacci, ella siap buru ka Swiss, bân è ḍissa' jârèya nèyaddhâ nompa'a kapal ka'angghuy buru ka Spanyol. Pas ollè ḍu arè, è tangghâl 27 April, jârèya èpa'ambu è semma'na dhisa Dongo (Talaghâ Como) moso gerombolanna komunis, Valerio bân Bellini. Komisaris Politik Brigade Garibaldi ka-52 gerombolan kasebbhut, Urbano Lazzaro, ngataowè ka Mussolini bân sèmpennanna rowa. È bâkto rowa, tarètan lalakè'na Petacci tha-kantha dhâddhi kanca Spanyolla jârèya. Saellana gagal ngèbâ jârèya ka Como, jârèya èghibâ ka Mezzegra. Malem ḍi-buḍina jârèya èpatè'è è bengkona kalowarga De Maria.

## Pandangan religius

### Ateisme bân anti-rohaniwan
Mussolini èrabât moso èbhuna sè Katolik ta'at bân ramana sè anti-rohaniawan. Èbhuna, Rosa, abaptis Mussolini ka ḍâlem Gereja Katolin Roma, bân ngèbâ ka gereja sabbhân Minggu. Ramana ta' perna noro'. Mussolini ngangghep masa sè abâ' dhibi'na jhâlânènè sakola'an asrama mènangka hokoman. Salèrana abhânḍhingngaghi pangalanan asakola rowa kalabân naraka, bân salèrana "perna ta' enḍâ' noro' misa ghu-lagghu bân kodhu ètajhâ' ka ḍissal secara paksa."

## Referensi


## Pranala lowar

* Apakah Mussolini benar-benar membuat kereta jalan tepat waktu?
* Pidato-pidato Benito Mussolini
* Karya oleh/tentang Benito Mussolini di Internet Archive
* Karya Benito Mussolini di LibriVox
* Il Duce 'sought Hitler ban' Sèptèmbèr 2003 BBC News
* Terjemahan resmi karya Mussolini, ''The Political and Social Doctrine of Fascism'' (1933)
* Maximilian Schönherr - Archiv Mussolini berjabat tangan dengan Raja George V. dari Britania Raya, 1923, The Illustrated London News
* "Islam, Duce, and Duke". Time. 5 April 1937. Diarsipkan dari asli tanggal 2 Mei 2011. Diakses tanggal 19 Agustus 2009.
* "Death in Milan". Time. 7 Mei 1945. Diarsipkan dari asli tanggal 20 Juli 2010. Diakses tanggal 20 Agustus 2009. 
*